<classify> TIMU ya soka ya wanawake ya Tanzania Bara, Kilimanjaro Queens imepangwa kundi A pamoja na ndugu zao wa Zanzibar kwenye michuano ya kombe la Chalenji kwa wanawanake katika ukanda wa Afrika Mashariki na Kati.Michuano hiyo inayosimamiwa na Baraza la vyama vya soka Afrika Mashariki na Kati, Cecafa, imepangwa kuanza kutimua 14 ikishirikisha timu nane kwenye uwanja wa Azam Complex Chamazi Dar es Salaam. Tanzania, Kilimanjaro Queens ndio bingwa mtetezi wa michuano ikitwaa taji mara mbili mfululizo Uganda na Kigali. Kwa mjibu wa Taarifa iliyotolewa jana na Ofisa habari TFF, Cliford Ndimbo, Timu nyingine kwenye kundi A ni Burundi na Sudan Kusini.Aidha kundi B linajumuisha timu za Ethiopia, Kenya, Uganda na Djibouti. Tayari Kili Queens ipo kambini chini ya makocha Bakari Shime na Edna Lema. Shime alisema wameanza maandalizi mapema kukijenga kikosi hicho ikiwemo kwenye muunganiko wa kiuchezaji kwa nyota hao ili kupata timu imara itakayokuwa tayari kupeperusha bendera ya nchini vyema kwenye michuano yeyote itakayo kuja .  <topic>: KITAIFA 